(SIDE2): Det skal nå bli mulig å skifte kjønn i Folkeregisteret uten å ha en bestemt diagnose og uten medisinsk behandling, melder NTB.

Kvinner som skifter kjønn kan få barn



Forslag til endringer i loven om juridisk kjønnsskifte fikk bred støtte i høringsrunden. Fredag ble lovproposisjonen behandlet i statsråd. Den innebærer blant annet at man bare behøver å fylle ut skjema for å få skifte kjønn i folkeregisteret.

LES OGSÅ: Nå har The Matrix-brødrene blitt søstre



I dagens lovverk stilles krav om en bestemt diagnose og medisinsk behandling for å få endret kjønn. Den nye loven innebærer for eksempel at kvinner som skifter kjønn, kan beholde eggstokkene og evnen til å bære fram barn.

Thomas Beatie var den første kjente gravide mannen.



Ned til 16 år

Det skal bli mulig for personer som har fylt 16 år å selv bestemme om de vil endre sitt juridiske kjønn. Regjeringen foreslår derfor også å senke aldersgrensen for å endre navn etter navneloven, fra 18 til 16 år.

Det blir også mulig for barn og unge mellom 6 og 16 år å skifte kjønn, med foreldrenes samtykke.



Dersom bare én av foreldrene samtykker, kan Fylkesmannen i Oslo og Akershus likevel innvilge søknad om å endre juridisk kjønn, dersom dette er til barnets beste. (©NTB)